Liderii Coaliţiei se întâlnesc la ora 15:00, pentru a analiza scenariile de majorare a salariului minim
Coaliţia se reuneşte, luni, de la ora 15.00, urmând să discute, printre altele și majorarea salariului minim, anunţată de premierul Marcel Ciolacu încă de săptămâna trecută. Potrivit acestuia, salariul minim ar urma să crească la 3.700 de lei, de la 1 iulie.
”De la 1 iulie, salariul minim va creşte la 3.700 de lei brut. Totodată, vom menţine până la sfârşitul anului facilitatea acordată angajatorilor privind cei 200 de lei scutiţi de taxe. Suntem în direcţia corectă către implementarea salariului minim european”, a anunţat premierul, într-o postare pe Facebook.